Lo-Renz-O/malagasy-sentence huggingface dataset:
Ny endrika maha-tantara ny literatiora iray dia ny fisian’ny toe-javatra manomboka, ny toe-javatra manelanelana, ny toe-javatra mamarana45. Karazan-kery manova mitondra amin’ny lamina vaovao, maneho ny fivahan’olana na tsia no hita amin’ny toe-javatra mamarana. Ato amin’ity tantara ity dia misy toe-javatra roa no nampijoroan’ny mpanoratra ny toe-javatra mamarana ny fanehoana ny vahaolana fototra no voalohany ary ny fiverenana amin’ny lamina tany am-piandohana kosa no faharoa. 2.3.1. Ny fanehoana ny vahaolana fototra. Ny fanehoana ny vahaolana fototra dia maneho fa mifarana ny tantara. Ny vahaolana izay aseho ihany koa dia mamaha ireo olana rehetra nosedraina nandritra ny vontoatin’ny tantara ka mety hiteraka fiainam-baovao eo amin’ny mpandray anjara. Amin’ity tantara kotro-baratra ity dia misy hevi-dehibe roa ny vahaolana fototra andaniny ny fialan’i nanja lavitra an-drobena. Ankilany kosa ny fifamelan-keloky ny mpirafy. 2.3.1.1. Ny fialan’i nanja lavitra an-drobena. Noho ny fisavorovoroana nisy teo amin’ny fiarahan’i nanja sy i robena dia nanapa- kevitra i nanja fa hiala lavitra an-drobena. Tsy nifampiresaka mivantana anefa izy roa fa voarain-drobena tamin’ny alalan’ny taratasy nalefan’i nanja izany fanapahan-kevitra izany. Miavaka ny fomba filazan-javatra hita ao satria hipololoran’ny fihetseham-po isan-karazany. Hita izany amin’ny hoe aza omenao tsiny aho raha lasa tsy nanao veloma anao akory aza omenao tsiny aho raha tsy efako ny nampanantenaiko anao dia ny hanohy ilay anganotsika izany fomba filazan-javatra izany dia ahatarafana ny tamberin’andian-teny an-doham- pehezanteny na ny anaphore hita izany amin’ny hoe aza omenao tsiny aho. Ny anaphore no nentina nandoko ny fanantitranterana ny fialan-tsiny noho ny adidy tsy vita izay heverina ho kely kanefa mafonja eo amin’ny fiainan’ny roa tonta. Nentina nanehoana ny fihetseham-po mibosesika ao amin’i nanja ihany koa ny anaphore eto noho ilay fitiavana
Ny mpampianatra ihany koa dia manana ny fiheverany sy fahitany ny taranja ampianariny. Toy izany ny mpampianatra taranja malagasy. Araka ny hitanay tamin’ny fanatrehanay ireo mpampianatra roa dia izao ny azo amintinana ny fiheveran’ny mpampianatra ny taranja malagasy miezaka tokoa izy ireo manome lanja ny taranja ampianariny, na dia fantany aza fa tsy mitovy lanja amin’ireo taranja teny hafa izay ianaran’ny mpianatra ny taranjany. Fomba maro no entin’ny mpampianatra maneho izany toy ny fanajana ireo soatoavina sy kolontsaina raketin’ny teny malagasy.
Ny malagasy dia nametraka ny toerana misy ny vazimba ho isan’ny toerana manan-kasina. Koa notandremany fatratra ny hanitsaka na hanimbazimba izany toerana izany, sady natahorany rahateo. Araka ny voalazan’i rév dhale dia natahoran’ny razana loatra izy ireny ka nivavahany sy nohasininy 52. Indraindray anefa misy ihany ny fandikana tsy nahy izany ka mba ialana amin’ny loza aterany dia namono akoho ny olona ho fifonana amin’ny vazimba. Raha ao amin’ny kaominina antanetibe mahazaza manokana, mbola iainan’ny olona sasany amin’izao vanim-potoana ankehitriny izao ny fatahorana ny toerana heverina fa misy vazimba toy ny rano sy ny moron- drano ary indrindra ny lobolobo sy ny fasam-bazimba. Anisan’ny notsidihana nandritra ny dia fibeazana ny tao andranoro, ao antehiroka distrikan’ ambohidratrimo. Nanana ny tantarany manokana ranoro izay isan’ny vazimba ary mbola manana ny hasiny hatramin’izao izany toerana izany. Ny tantara dia milaza fa ny vazimba no razamben’ny malagasy. Hoy indrindra ny mpandinika milaza izany lazain’ny lovantsofina fa vazimba ny razan’ny
Ny vato faritra sy foko maro eto amin ny nosy sy maneran-tany no mampiasa ny vato amin ny fanatanterahana fomba-drazana. Ny endriny sy ny ampiasana azy eo amin ny fiarahamonina matetika no anomezan ny olona anarana azy ireny, ohatra, vatolahy, vato masina, tsangambato, entin ny mponina anakarana ny hery tsy hita ny vato masina. Mariky ny faharetana, ny fahamafisana ny vato ka fidin ny olona hanatanterahana ny fomban-drazana sy omeny hasina. Zavaboaary heverina ho misy fanahy ary maneho ny hita maso ny vato. Entin ny zanabibiandriakomanjaka anehoana ny razana tsy hita na very faty ny vato ka manangana vatolahy ny havany ho solon ilay taolam-balo tsy hita. Misy aza vondron olona sasany mampiditra izany am-pasan-drazana mihitsy. Tandindon ny taolam-balon ilay olona tsy hita faty no antony anaovany izany. Natao anarenana ny vintan ny olombelona mba hifandrindra ihany koa ny vato. Ny mpanandro na mpimasy no maka ampahany amin ny vato masina ary mampiasa izany ho fampifanarahana ny vintan ny mpivady na mpianaka mifanohi-bintana. Mandrava fananana na mahafolaka andatony, hono, mantsy raha mifanohi-bintana ny mpianakavy. Hany ka najaina sy nomen-kasina manokana ny vato izay heverin ity foko ity ho manana hery mandrava ny fikorontanana misy eo amin ny fiainany.
Afa-tsy enti-mampifandray toe-javatra roa anilihana ny izy amin’ny tsy izy mba hahafahana manavaka azy ho fanazavan-kevitra. Ohatra mahazo mandeha ny rehetra afa-tsy ianao. 2. Aleo toy izay enti-mampifanohitra teo-javatra roa ampiharana safidy manilika mba ho fandresen-dahatra hirona amin’izay mety, na tsara, na marina. Ohatra aleo mihinan-kely toy izay mandry fotsy. 3. Alohan’ny enti-mampifandray toe-javatra mifanao aloha sy aoriana ka mifamatotra amin’ny fotoana itrangany mba hanomezana lanja ny laharam-pisesiny eo amin’ny fisehoany. Ohatra mivilia aty alohan’ny andehananao miasa. 4. Amin’ny momba ny an- am mampifandray toe-javatra vaovao mitondra tombon-kevitra amin’ny singa iray ao anaty fehezanteny mba hitondrana fanampim- panazavana mikasika izay zavatra ifantohan’ny resaka, na izay fomba itrangan’ny toe- javatra iray. Ohatra mimenomenona amin’ny halafon’ny fiainana ny vahoaka ; miresaka momba ilay raharaha ry zareo ; milahatra am-pilaminana ny mpianatra. 5. Araka ny mampifandray toe-javatra vaovao mitondra tombon-kevitra amin’ny singa iray ao anaty fehezanteny mba hitondrana fanampim-panazavana mikasika ny fomba fanao na fanatanterahan-javatra. Ohatra sakafo araka ny fomba nahandro malagasy no naroso tao. 6. Azony mampifandray ny toe-javatra sy ny antony mba hoenti-mandresy lahatra amin’ny fanasongadinana izany antony izany. Ohatra misavoritaka ny saina azony tsy fantany izay tokony hataony. 7. Fa 1 enti-manatanteraka fanambaran-kevitra déclaratif hoenti-manasongadina izay hevitra ambara ary ilazana azy amin’ny fomba manetriketrika. Ohatra ambarako anao fa mety izany ; heveriko fa marina izay voalazanao. 8. Fa 2 enti-manamarika ny anton-javatra mifandray amin’ny vokany consécutif mba ho fanazavan-kevitra ; mitovy lanja amin’ny satria. Ohatra tsy tonga izy fa marary. 9. Fa 3 enti-manantitrantitra fanontaniana interrogatif marqué ; azo heverina fa misy fahezanteny takona manambara voka-javatra mialoha io fehezanteny manontany io. Ohatra fa nankaiza izy teo ? Fa marary angaha ianao ? 10. Fa tsy tsy fa enti-maneho tsy fitoviana, na fahasamihafana, na fifanoherana tsy azo ivalozana adversatif irrevocable eo amin’izay heverina fa diso sy marina ka ampiasaina eo amin’ny fitanisan-javatra. Ohatra fahaiza-mandanjalanja ny fiainana ny fitsitsiana fa tsy fihafiana ; tsy fihafiana ny fitsitsiana fa fahaiza-mandanjalanja ny fiainana. 11. Fony enti-mampifandray ny toe-javatra iray amin’ny fotoana nitrangany na nisiany mba hanomezan-danja tranga iray efa lasa. Ohatra nilalao mihitsy izahay fony kely. 12. Hoe fa hoe enti-manasongadina fanambaran-kevitra izay atolotra amin’ny fomba miavaka. Ohatra maro no mihevitra fa hoe afaka miavo-tena i madagasikara. 13. Isaky ny enti-mampifandray toe-javatra iray amin’ny fotoana raikitra nitrangany mba hanomezan-danja ny fahateteham-pitrangany. Ohatra mivory isaky ny faran’ny volana izahay. 14. Izay mety ho takona matetika, enti-mampifandray hevi-baovao amin’ny em na l na rf mba hitondrana fanampim-panazavana. Ohatra namadika ahy ny olona izay tiako indrindra.
Ny kabôsy, ny gitara, na valiha, na farara no maneno sendra eo, raiso kely dia tandremo! Ny do-re-mi-fa-sol-la-si injay voarindra lasa feo feon-kira soa mandravaka ’reo teny izay nalahatra. Ka ’lay entana mavesatra, lasa maivana, malefaka
Tamin’ny andron’ny fanjanahantany dia nizara ho roa lehibe ny fampianarana teto madagasikara ny fampianarana natao ho azy vazaha sy ny fampianarana natao ho an’ny malagasy. Dia mazava ho azy araka izany, fa raha mbola atody orokoroka ny ankizy, dia efa nampidirina an-kolaka tao an-tsainy sahady ny fiheverana hoe izahay vazaha, ianareo malagasy izany hoe izahay ambony; ianareo ambany na hoe koa izahay tompoina ; ianareo mpanompo ary raha niantsona teo amin’ny fifandraisan’ny vazaha sy ny malagasy ny raharaha dia ho tsy nampaninona. Fa izy nitatra hatreo amin’ny fifampikasohana tamin’ny samy malagasy no nahatonga azy ho fositra nanimba zavatra betsaka. Satria tsy ny malagasy rehetra akory no tsy nahazo nianatra tany amin’ny sekolim- bazaha, fa tao ireo nantsoina ho vazaha taratasy , ary mbola tao koa ireo nomena famindram-po noho ny antony manokana, araka ilay tetika matipaikan’ny mpanjanatany hoe manana famindram-po angatahina ny tera-tany, fa tsy manana zo angatahina
Ny hazo, hono, no vanon- ko lakana, ny tany naniriany no tsara , koa tolorana fisaorana mitafotafo ireo mpanabe rehetra ato amin’ny ecole normale supérieure e. N. S ao amin’ny sampana teny malagasy tamin’ny fandavan- tenan’izy ireo. Tsy vitan’ny nampiofana hahatonga ho mpanabe fotsiny fa namolavola ihany koa ny mba hahatongavana ho olom- banona nandritra izay dimy taona nianarana izay.
Arbitre de terrain arbitre de table observations b le remplissage de la feuille de marque 30 minutes au moins avant le commencement de la rencontre, le marqueur doit préparer la feuille de marque de la façon suivante le nom de la compétition à l’entête de la feuille de marque, suivi de la date, du jour de la compétition et le lieu du déroulement de la rencontre puis, en bas de l’entête s’affiche la discipline du concours et les numéro du groupe des concurrents dans la première colonne du tableau s’affiche les numéros du couloir de chaque athlète, suivi du numéro de sa licence dans la seconde colonne dans la 3è colonne du tableau, le marqueur inscrit le nom et le prénom des participants, le tout en lettres majuscules à côté du numéro du couloir et le numéro de la licence que l’athlète porte durant la compétition c’est dans la colonne n 4 que le temps effectué par les participants s’affiche, c’est le temps pris par les chronométreurs sur le terrain, mais le temps final ou le temps réel s’affiche dans la colonne n 6 après une constatation des juges en réduisant ou non du 5 secondes de pénalisation dans la colonne n 5 et enfin le remplissage des colonnes se termine dans la colonne n 7, dans laquelle le marqueur affiche le rang de chaque athlète en bas et à gauche de la feuille de marque que le chef chronométreur et le commissaire de course affichent leur nom et leur signature au milieu, le nom du marqueur avec sa signature a droite et en bas de la feuille de marque, l’observation faite par le directeur de la compétition, suivant à ce qui s’est passé sur le terrain.
Izao asa fikarohana izao no tontosa, dia tsy noho ny herin’ny tenanay samirery akory fa tao ireo rehetra izay nifanohana sy nifarimbona tamin’izany. Ka tolorana fisaorana voalohany indrindra ilay andriamanitra andriananahary izay nanome hery sy tanjaka ary fahasalamana ka nahafahana nanatontosa izao asakaroka izao. Mendrika azy ny fisaorana, ny dera, ny laza ary ny voninahitra mandrakizay. Manaraka izany atolotra ihany koa ny fisaorana ho an’ireo tompon’andraikitra rehetra eto amin’ny sekoly ambony ens fanofanana mpampianatra ; tarihin’ny talen-tsekoly ramatoa ramanambelina henriette. Izay namolavola anay ka nahatratrarana izao tanjona izao. Isaorana ihany koa ireo mpiara-miasa aminy rehetra mitantana ny fizotran’ny fampianarana eto anivon’ny sekoly. Mitomboa voninahitra avokoa tompoko. Mbola ao koa ireo olona samihafa nifanao soroka niara-nilanja sy tongotra miara- mamindra taminay. Tolorana fisaorana feno etoana ianao docteur mihamitsy cyrille izay nanaiky tamin-kitsim-po ho filoha mpitarika ny fanohanana ampahibemaso ataonay. Fantatray tokoa ny zara adidy sy andraikitra sahaninao, nefa tsy nataonao ho zavatra kely ny fandraisana andraikitra teo amin’ny asanay. Koa ny andon’ny lanitra sy ny tsiron’ny tany anie hirotsaka aminao sy ny ankohonanao. Mankasitraka anao ihany koa docteur rasoloarivony theis nandray tamim- pitiavana ny asanay ary niantsoroka ny fitsarana azy. Fantatray tokoa ny fahalalana sy ny fahendrena anananao, ka nanoro ny madilana hotentenina ianao mba hahatsara ny asanay. Hitombo hasina hatrany anie ianao ary ho ela fanapahana eo amin’ny sehatra misy anao. Singanina manokana ny fankasitrahana tanteraka anao docteur rakotoarison angelot izay nitarika anay tamin’izao asa izao. Tsy niafina taminay ny asa aman’andraikitra maro sahaninao, nefa tsy nataonao ho ambanin-javatra ny fanaraha-maso ny asanay sy ny fitarihana anay tamin’izany. Navesa-danja tokoa ny fanoloran-kevitra sy ny fanatsarana nataonao mba hahatomombana ny asanay. Sitraka sy telina izay rehetra vitanao. Ho lava andro iainana anie ianao, hisondro-boninahitra hatrany, hiadana mandrakariva eo anivon’ny vady aman-janaka sy ny zafikely. Fisaorana feno ihany koa no ampitainay ho an’ireo mpampianatra rehetra ato amin’ny sampana teny malagasy, ny teny anglisy , ny teny frantsay ny hazo no vanon-ko lakana, ny tany naniriany no tsara sitraka enti-matory izay vitanareo ka hovaliana raha mahatsiaro.
Ny endriky ny fiarahamonina onenan’i tina no vontoatin- dresaka eto. Ambarany fa mahafinaritra azy izany. Mety hiseho amin’ny endrika maromaro mantsy ny fiarahamonina mety hisy ny mahasosotra, mikorontana, tsy mandry fahalemana, sns, fa raha ny misy an’i tina dia ambarany fa mahafinaritra. Misongadina izany amin’ny fampiasan’i tina fehezanteny mivadi-drafitra ahitana ny kianteny dia azo tsoahina avy amin’ireo ohatra vitsivitsy noraisina ireo, fa tsy vokatry ny kisendrasendra akory no mahatonga ireo fehezanteny ireo ho tso-drafitra na mivadi- drafitra. Arakaraka ny hevitra tiany hisongadina no nandrafetan’i soza marie yolande azy. Toy izany koa ny fisafidianany ny kian-teny hampiasaina rehefa mivadi-drafitra ny fehezanteny.
Rehefa izany, dia atao ny vavaka mangina ary manome ny tso-drano ny pretra, avy eo dia miroso eny aloha manatona ny pretra tahaka ny fomba nandraisana ny fanasan ny tompo teo ihany ny olona rehetra tsy ankanavaka mba handray ny tso-drano farany omen ny pretra, sady izarana mofo. Dia samy mody avokoa avy eo. Marihiana fa tsy lamesa no atao ao amin ny fiangonana rehefa tsy misy pretra fa fotoam-pivavahana tsotra na dia amin ny andro alahady aza. Ho an ny ôrtôdôksa mantsy dia tsy mbola ampy ireo pretra manerana ireo paroasy eran ny nosy, hany ka misy ny paroasy izay tsy manana pretra ho azy manokana. Hojerena manaraka eto indray ary ny litorijian ny fiangonana.
Kaominina io dia nambarany fa ny 87 ny mponina dia tantsaha, 3,5 dia mpivarotra mpamongady sy mpanjinjara , 2 dia mpiasam-panjakana, 4 dia mpiasa amin’ny orinasa tsy miankina, 1,5 no mpitatitra ary 2 amin’izy ireo dia mpanao taozavatra72. Andeha hofintimpintinina etsy ambany ny mikasika ny toe-karena ao amin’ny kaominina mahitsy ao anatin’ny firesahana ny fambolena, ny fiompiana, ny varotra tiana moa ny manamarika ihany koa fa tsy afaka nahazo pcd izahay noho ny antony tsy dia miankina aminay loatra satria dia efa in-telo izahay no niverina tao amin’ny kaominina saingy tsy hitan’ny tompon’andraikitra ilay izy na ny tena marina tsy fantany ny momba izany. Ny fifidianana kaominaly moa efa an-dalana rahateo ka dia tsy teo am-perinasa intsony ny ben’ny tanàna izay mety ho afaka namaly ny hetahetanay.
Tsaroan’ireo mpamoron-kira teatraly ireo, fa olombelona nofo sy ra ihany ny tenany. Ary tsapany fa misy hery ambony indrindra mifehy ny fiainany, diailay andriamanitra nahary tongotra aman-tanana azy izany. Nasehon’izy ireo tany anaty asa sorany, fa kristianina izy, ary mahalala tsara an’andriamanitra sy tia azy ihany koa. Ambarany, fa miankina amin’ny sitrapon’io andriamanitra io ihany ny fahatanterahan’ny zavatra rehetra. Ahitana izany fitiavana an’andriamanitra izany, ny tononkiran- dratianarivo mitondra ny lohateny hoe raha maizina ny lalana toy izao ireo andininy roa mandrafitra izany hira izany raha maizina ny lalana, jehovah tompo ô! Hianao no iankinako, hianao no jiroko. Tsy hitako izay hanjo, fa takona amiko ny andro sisa hiainako, izay nalahatrao. 147 manankina amin’andriamanitra ny lalana hodiaviny eto ny mpamorona. Izy no mandahatra ny zavatra rehetra. Raha tsy sitrapony, tsy tanteraka ny zavatra iray. Noho izany, mila apetraka eo ampelatanan’andriamanitra ny fiainana ho avy, na ho fifaliana izany, na ho fijaliana. Tsy tompon’ny ampitso mantsy ny olombelona.
Raha ny laza masaka mikasika ny olona no dinihina dia miankina amin’ny fihetseham- pon’ilay olona miteny ny hevitra fonosin’ny teny ampiasainy. Amin’ny ankapobeny raha toe- javatra tsara no miseho dia fidokafana hatrany no ampiasaina ny laza masaka ; raha ratsy kosa dia fanesoana ilay olona no hevitra tiana hanterina aminy. Miovaova kosa anefa ny lafin-javatra miteraka ny fidokafana na fanesoana olona. Miankina amin’ny toerana itrangan’ny voanteny ampiasaina no itakarana ny hevitra tiana hambara aminy ary ny fahalalana ny endriky ny teny dia manampy betsaka amin’ny fanakarana ny hevitry ny voanteny eo amin’ny toerana itrangany. Hasongadina manaraka eto izany.
Ny niforonan’ny tan na niavaka tamin’ireo toerana hafa tao amin’ny faritra ny tanànan’antsirabe, satria araka izany anarany izany dia nahitana sira betsaka tao an-toerana. Nisy karazany roa ireo sira ireo, ka ireto avy ny vazana, na siravaza, izay azo avy amin’ny ranomafana mivoaka ka avaingan’ny hatsiaka be ary raofina eny amin’ny tany sy ny vato manodidina. Noho io antony io, dia tsy madio tsara sy tsy fotsy loatra ity karazan-tsira ity mitaha amin’ny karazany manaraka eto.
Ha! Avy eto ahay, tan-tanà a teny nahare y anareo, siary any iendrin’i kala nahafaka, efa matanjaka sara. Dje meka mandy ahay’ zay ha atratra teo finy dilatr’a y hoy areo tan-tanà a. Dje sy nahadiny nizaha maso, hifampitranga, handray tà ana ny mahafaka. Aiza ka dje telo volagna tamy hôpitaly te y. He! Zava-dehibe ny fahasoavana. Finy ndre dje’zay dje araho mandy neno zakan’i dokotera laha mbany misy fa afody tokony hoha ina. Matoa izy na afatrafatra an’izay dje mbany mila traitement madinidinika. Manisekory aby nareo. Ino vaovao a fianara a a y.
Misy maro ireo izay mandalo fotoan-tsarotra toy ny fisaraham-bazana eo amin’ny ray aman-dreny sy ny zanaka. Fositra manimba ny fiarahamonina izany ary ahiana hipaka hatrany amin’ny fiainam-pirenena ka mety hiteraka ady an-trano. Antoka iray hamelomana ny fifankatiavana sy firaisan-kina eo amin’ny mpiara-monina araka izany ny fikarohana momba ny fahan-jafy izay aroso etoana. 0.1. Ny petraka olana
Marobe ankehitriny ireo aretina mandoza mbola tsy ahitam-panafana maro toy izany koa ny fikarohana ikendrena fitsaboana tonga lafatra. 5 misy aretina mihanaka mamely ny olo-miaina itadiavana fiaro; fa misoko moramora manohitontohina ny aina ka mandripaka olo-maro. Dia mifofotra, milofo ireo mpikaroka eran-tany 10 mba hitady vahaolana nefa hatramin’izao aloha dia fiaro vonjy maika ihany ny ataony fiononana mandra-pahitana indray ny fitsaboana àry fomba hamonjena ny efa voa. 15 dia entanina ny olona hampiasa ny fimailo. Ka dia kokotra tokoa hamoraina koa ny fomba enti-mitsinjara izany zaraina na amidy mora. Ny kendrena hahazo azy tsy ny lehibe ihany 20 fa hatramin’ny tanora dia mba seriny ramalina mampiasa ny fimailo hampitony ny ahiahy. Ilay karazam-pehivava, varavarana mitondra ho amin’ny fakam-panahy. 25 dia matoky tena ery fa malala ny varavarana afaka hanaram-po toa adinony fa hoe ny ratsy anie tsy kely lalana ka mety hahavoa
Ny akanga amin’ny ankapobeny dia any anaty ala no fonenan’ny akanga, tezain’ny olona an- tanana izy indraindray. Vorona tsara loko, manome endrika ny tontolo manodidina azy, manaitra izay mahita ka nahatonga ny fomba fiteny hoe taitra ny akanga tsara soratra ka nanary ny akoho tamana an-trano fatra-piara-dia maro izy ireo ka sarotra vakiana. Hita taratra izany amin’ny ohabolana malagasy hoe akanga maro tsy vakin’amboa
Hita taratra teto fa toa tsy mampaninona ny mifangalatra olon-tiana. Toa milaza amin’ny olona fa mety izany. 3.3.2.4. Eo amin’ny fiangonana. Raha ny zavatra tsikaritra teo amin’ny fiainan’ny fiangonana nentin’i pasitera dia toa miditra hatrany am-piangonana ny fiainan’izy telo lahy. Ny zavatra nisongadina be aloha eo amin’ny resaka fivavahana dia fomba nahatonga an’i pasitera ho mpitandrina. Tsy voasoritra mazava ny antso maha mpitandrina fa lasa toy ny hoe fanafenana ny ratsy vita no nidirana pasitera. Hany ka na razoary vadiny aza dia mandatsa azy foana. Raha fehezina dia hoe manimbazimba ny antson’andriamanitra ny nataon’i pasitera. Mampiana-dratsy ny olona hoe rehefa tsy mahita hatao na te hanafina ny toetra ratsy dia miditra pasitera. Raha zohina tokoa ny fiarahamonina malagasy amin’izao dia maro ireo lasa pasitera noho ny fitiavam-bola. Tsy mipetraka firy intsony ny hoe antson’andriamanitra. Mampiseho ihany koa ny malok’ila fa rehefa pasitera dia mitondra hazo fijaliana. Tsikaritra teo amin’ ny fiainan’i pasitera mantsy fa tena tsy misy afa-tsy ny fibabena ny olan-drajao sy randrenja ny fiainany. Toa manosika ny olona tsy hanao pasitera ny trangam-piainana niainan’i pasitera tao amin’ny malok’ila 1-5. Eo koa ny fomba fifidianana diakona. Ny fanaovan-drajao risoriso kanefa neken’ny mpivavaka. Efa teo am-pifidianana mihitsy rajao vao manoratra ny anarany hoe ho fidiana. Ilay mpitan-tsoratra koa dia nanaiky ny hanoratana ny anarany tao. Endrika ratsy eo amin’ny fiainam-piangonana ireny. Mbola manampy trotraka koa avy eo hoe tsy lany rajao dia pasitera indray no nozoniny. Zavatra tsy fanao eo amin’ny fiainam-piangonana koa, ny hoe ny pasitera no asaina mitazona volam-piangonana. Rafitra lavin’ny f. J. K. M izany. Ny fivavahana fjkm anefa no navoitran’ny malok’ila 1-5 ny tantara. Nitahiry volam-piangonana i pasitera ka nisy olana avy eo. Misy fihetsika tsy mendrika koa hita taratra tao amin’ny malok’ila 1-5, satria rehefa misy olona na fianakaviana manolotra fanomezana dia tsy tokony haderadera ao am- piangonana. Ny zava-niseho anefa nanolotra vola be randrenja mianakavy ho an’ny fiangonana dia nanokanana fotoana mihitsy tao anaty fotoam-pivavahana hisaorana azy.
Dia tsy azo atao. Izy koa no manambara ho fantatry ny rehetra ny sazy ampiharina ho an’izay manakorontana ny fiarahamonina. Misy rafitra an-tanan-tohatra ara- piarahamonina sy ara-drazana izay hajaina sy ivelomana ary mampirindra ny fiaraha-miaina. Ny olana misy dia alamina araka ity rafitra ity.
Ny karazana sarimihetsika ny horonan-tsarimihetsika no tena iaingana sy ifotorana eto. Maro ny karazana horonan-tsarimihetsika raha toa ka sokajiana manaraka ny vontoatin-kevitra raketiny na ny vonan’ny tantara ao anatiny. Saingy amin’ny ankapobeny, ireto telo ireto no tena misongandina horonan-tsarimihetsika mitantara na ahitana tantara fiction horonan-tsarimihetsika maneho tahirin-kevitra horonan-tsarimihetsika fanentanana animation horonan-tsarimihetsika mitantara na ahitana tantara fiction maro ny endrika mety hitrangan’izany. Ao ny miainga amin’ny tantara marina na
Nofin ny mpifatotra ho tapaka ny tady; nofi-miaramila hitsahatra ny ady. Nofin ny mpandresy hamitsaka ny resy. Nofin ireo resy ho faty ny mpandresy. Nofin ireo noana hisy ny mpamahana. Nofin olombelona ho ahy ny fahafahana. Salohy, tak 99